text: Så tager vi skøjterne frem...
  10 februar 2012 kl. 15.26
  Så tager vi skøjterne frem. Tre søer i Varde Kommune er åbnet til en herlig weekend og vinterferie på skøjter. Som det første sted er isen fundet bæredygtig.
  På Kvie Sø ved Ansager snakker isen. Den lyder som en stor tromme, kunne TV SYDs udsendte medarbejder bevidne i dag.
  Og den slå revner.
  Men det betyder ingenting, for nu er det skøjtetid. Fra i dag har Varde Kommune åbnet tre søer for skøjteløberne.
  
  Plus i dagtimerne
  Og selv om meteorologerne lover plus-grader i dagtimerne, så er der ingen risiko for at isen forsvinder de første dage.
  
  Isen er sikker
  På Kvie Sø har ejeren af Pandekagehuset sørget for at rydde sneen. I dete ryddede område er isen sikker. Og skøjteløberne bør blive inden for det ryddede område, der er markeret med rød-hvide trafikkegler.Længere ude er isen måske tyndere - og der er dybt vand under isen.I Varde Kommune er der også en skøjte-sø i Varde by og i Ølgod, og isens tykkelse og holdbarhed bliver kontrolleret hver dag, så længe, det er frostvejr.
  